
PARLAMENTUL ROMÂNIEI

CAMERA DEPUTAŢILOR

	               COMISIA JURIDICĂ,DE 

       DISCIPLINĂ ŞI IMUNITĂŢI
	
	      Bucureşti, 25.09.2012

      Pl-x 689/2011


RAPORT SUPLIMENTAR
asupra 
    propunerii legislative privind modificarea şi completarea 
         OUG nr.86/2006 privind organizarea profesiei de practician în insolvenţă
            În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă privind modificarea şi completarea OUG nr.86/2006 privind organizarea profesiei de practician în insolvenţă,transmisă cu adresa nr. Pl-x 689 din 28 noiembrie 2011, înregistrată sub   nr. 31/1160 din 29 noiembrie 2011.
         Conform dispoziţiilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

        Senatul, în calitate de primă Cameră sesizată, a respins iniţiativa legislativa, în şedinţa din 21 noiembrie 2011.

        Consiliul Legislativ a avizat favorabil propunerea legislativă, cu unele observaţii şi propuneri, conform avizului nr.696 din 22 iunie 2011.

        Guvernul, prin punctul de vedere transmis, cu adresele nr. 1845 din 11 august 2011 şi 5317/DRP din 29 august 2012, susţine adoptarea propunerii legislative. 
        Comisia pentru politică economică, reformă şi privatizare a avizat negativ iniţiativa legislativă, conform avizului nr. 21/308 din 6 decembrie 2011.
        Comisia pentru industrii şi servicii a avizat favorabil propunerea legislativă, conform avizului nr. 23/415 din 21 decembrie 2011.

        Iniţiativa legislativă  are ca obiect de reglementare completarea OUG. nr.86/2006 privind organizarea profesiei de practician în insolvenţă, în sensul recunoaşterii vechimii în specialitate juridica a practicienilor în insolvenţă cu studii juridice.
       În conformitate cu prevederilor art. 61 şi 68 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativa legislativă în şedinţa din 18 septembrie 2012, întocmind raportul iniţial nr. Pl-x 689 din 18 septembrie 2012, prin care a propus plenului Camerei Deputaţilor respingerea propunerii legislative privind modificarea şi completarea OUG nr.86/2006 privind organizarea profesiei de practician în insolvenţă întrucât măsurile legislative propuse au fost preluate în cuprinsul propunerii legislative privind modificarea şi completarea OUG nr.86/2006 privind organizarea profesiei de practician în insolvenţă, trimisă cu adresa nr. Pl.x 684 din 28 noiembrie 2011 şi înregistrată cu nr.31/1155 din 29 noiembrie 2011, propusă spre adoptare de către Comisie în cadrul aceleiaşi şedinte.
      Plenul Camerei Deputaţilor, în şedinţa din 25 septembrie 2012, în temeiul dispoziţiilor art. 70 din Regulamentul Camerei Deputaţilor, republicat, cu modificările şi completările ulterioare, a hotărât retrimiterea iniţiativei legislative Comisiei juridice, de disciplină şi imunităţi, în vederea reexaminării şi depunerii unui nou raport.

  În conformitate cu prevederile art. 61 şi 68 din Regulamentul Camerei Deputaţilor, republicat, cu modificările şi completările ulterioare, membrii Comisiei au reluat dezbaterile asupra propunerii legislative susmenţionată în şedinţa din          25 septembrie 2012. 

       La dezbaterea iniţiativei legislative a participat, în calitate de invitat, din partea Ministerului Justiţiei, domnul, Florin Aurel Moţiu, secretar de stat.
     În urma examinării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să se menţină raportul iniţial şi să se propună plenului Camerei Deputaţilor, respingerea propunerii legislative privind modificarea şi completarea OUG nr.86/2006 privind organizarea profesiei de practician în insolvenţă, pentru considerentele arătate în raportul iniţial.
    Din numărul total de 23 membri ai Comisiei juridice, de disciplină şi imunităţi au participat la dezbateri 14 deputaţi. 
   În raport cu obiectul şi conţinutul său, propunerea legislativă face parte din categoria legilor ordinare. 

               VICEPREŞEDINTE,      
                 SECRETAR,

                Florin IORDACHE                                                        Gabriel ANDRONACHE

Consilier parlamentar, Ciprian BUCUR

